Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 876

2. A szakmai vizsga részei A szakmai vizsga gyakorlati és szóbeli vizsgarészbõl áll. 2.1. Gyakorlati vizsga A gyakorlati vizsga két részbõl áll. — A jelöltek a szakmai képzést folytató intézménytõl a vizsga elõtt legalább négy hónappal konzerválási/restaurálási vizsgamunka feladatot kapnak. A konzervált/restaurált vizsgamunkát és a hozzá tartozó dokumentációt a szakmai vizsga megkezdése elõtt legalább egy hónappal kötelesek bírálatra leadni. A vizsgamunkát és dokumentációját a szakmai képzést folytató intézmény által felkért bírálók (legalább két bíráló) restaurátor szakértõ vagy oktató értékelik, és érdemjeggyel minõsítik. A szakmai képzést folytató intézmény gondoskodik arról, hogy a szakmai vizsgabizottság az értékelést a vizsgamunkával és annak dokumentációjával együtt a szakmai vizsga megkezdése elõtt 15 nappal megkapja. — A jelölt a szakmai vizsgán ismerteti a vizsgamunkaként konzerválásra/restaurálásra kapott mûtárgyat, annak korát, jelentõségét, funkcióját, bemutatja a tárgy restaurálás elõtti állapotát, a konzerválás/restaurálás etikai és technikai problémáit, azok megoldásait és az alkalmazott módszereket. A vizsgabizottság tagjai kérdéseket tehetnek fel a vizsgázónak a vizsgamunkával kapcsolatban, és a vizsgamunka érdemjegyét figyelembe véve állapítják meg a szakmai gyakorlati osztályzatot. 2.2. Szóbeli vizsga A szóbeli vizsga kérdéseit a vizsgát szervezõ intézmény állítja össze és a vizsgabizottság elnöke hagyja jóvá. Ha a feladatsor nem felel meg a követelményeknek, a vizsgabizottság elnöke azt átdolgoztathatja. A jelölt a szóbeli vizsga kérdéseit a szóbeli vizsga megkezdése elõtt legalább egy hónappal megkapja. A szóbeli vizsga idõtartama: 15—20 perc.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes